**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀՀ ՕՐԵՆՔՈՒՄ ՎԵՐԱԲԱՇԽՈՒՄ ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ» ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ՆԱԽԱՐԱՐՈՒԹՅՈՒՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| Ֆինանսների նախարարություն | Ստացվել է աշխատանքային կարգով |
| Ուսումնասիրելով Ձեր կողմից էլ․ փոստով ներկայացված «Հայաստանի Հանրապետության 2021 թվականի պետական բյուջեի մասին օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին ՀՀ կառավարության որոշման նախագիծը (այսուհետ` Նախագիծ)՝ հայտնում ենք հետևյալ. |  |
| Լրացուցիչ գումարների անհրաժեշտությունը Նախագծին կից հիմնավորման մեջ ներկայացվել է բացարձակ ֆինանսական ցուցանիշներով առանց ներկայացնելու այդ ցուցանիշների հաշվարկ-հիմնավորումները՝ ներառյալ նաև քանակական ցուցանիշների հետ փոխկապակցվածությունը (այդ թվում նաև արդյունքային ցուցանիշների հավելվածներում արտացոլված ոչ ֆինանսական (արդյունքային) ցուցանիշների հետ փոխկապակցվածությունը): | **Առաջարկն ընդունվել է։**Հիմնավորումը խմբագրվել է։ |
| Ինչ վերաբերում է Նախագծի տեխնիկական խնդիրներին, հայտնում ենք, որ անհրաժեշտ է ճշտել 1068 ծրագրի 12001 միջոցառման հոդվածը և կատարել համապատասխան պայմանագրերի պարտավորությունների նվազեցումները։ | **Առաջարկն ընդունվել է։**1068 ծրագրի 12001 միջոցառման հոդվածը ճշգրտվել է, իսկ պայմանագրերի պարտավորությունների նվազեցումները կատարվել են գանձապետական համակարգի համապատասխան ծրագրում (clienttreasury3): |
| Նախագծին կից հիմնավորման մեջ նշվում է, որ Նախագիծը կապ չունի ռազմավարական փաստաթղթերի՝ Հայաստանի վերափոխման ռազմավարություն 2050, Կառավարության 2021-2026թթ. ծրագրի, ոլորտային և/կամ այլ ռազմավարությունների հետ: Այս կապակցությամբ հայտնում ենք, որ ՀՀ կառավարության կողմից ընդունվող որոշումները չեն կարող չբխել ՀՀ կառավարության կողմից ընդունված ռազամավարական փաստաթղթերից, ուստի առաջարկում ենք բացահայտել կապը ռազմավարական փաստաթղթերի հետ: | Նախագծի ընդունման դեպքում կապահովվի հետևյալ տրանսֆերտների 2021թ․ սեպտեմբեր ամսվա վճարումները․- աշխատանքային կենսաթոշակներ,- զոհված՝ հետմահու «Հայաստանի ազգային հերոս» ՀՀ բարձրագույն կոչում ստացած կամ «Մարտական խաչ» շքանշանով պարգևատրված անձի ընտանիքին տրվող պարգևավճար,- երեխայի խնամքի նպաստ,- երեխայի ծննդյան միանվագ նպաստ,- հաշմանդամ դարձած զինծառայողներին և զոհվածների ընտանիքներին տրվող դրամական աջակցություն։Նշված տրանսֆերտները տրամադրվում են անձանց՝ սոցիալական ապահովության սահմանադրական իրավունքի իրացման շրջանակներում՝ օրենքին համապատասխան։Միաժամանակ հարկ է նշել, որ ռազմավարական փաստաթղթերի թիրախային ցուցանիշների կատարումն ապահովող նախագծերի դեպքում կնշվի դրանց ուղղակի կապը կոնկրետ ռազմավարական փաստաթղթին։  |
| ՀՀ 2021թ. պետական բյուջեի կատարման վերաբերյալ տեղեկանք | Տեղեկանքի տվյալներով Միասնական սոցիալական ծառայությունը գրավոր դիմել է Ֆինանսների նախարարություն՝ 1102 ծրագրի 12004 միջոցառման և 1205 ծրագրի 12007 միջոցառման հաշիվներում առկա մնացորդները ՀՀ պետական բյուջեի գանձապետական համապատասխան հաշիվներին հետ վերադարձնելու վերաբերյալ։ |